b'\n_START_ARTICLE_\nPac-Man\n_START_SECTION_\n\xc5\xbdaidimo esm\xc4\x97\n_START_PARAGRAPH_\n\xc5\xbdaid\xc4\x97jas valdo pagrindin\xc4\xaf veik\xc4\x97j\xc4\x85 Pac-Man, vesdamas j\xc4\xaf labirintu, kur Pac-Man turi suryti visus ta\xc5\xa1kelius, nepaliesdamas keturi\xc5\xb3 j\xc4\xaf gaudan\xc4\x8di\xc5\xb3 vaiduokli\xc5\xb3. Kai suryjami visi ta\xc5\xa1keliai, pereinama \xc4\xaf kit\xc4\x85 lyg\xc4\xaf. Jei Pac-Man palie\xc4\x8dia vaiduoklis, prarandama viena gyvyb\xc4\x97. Labirinte taip pat i\xc5\xa1d\xc4\x97styti keli dideli energetiniai objektai, kuriuos suryjus Pac-Man kelet\xc4\x85 sekund\xc5\xbei\xc5\xb3 gali valgyti vaiduoklius \xe2\x80\x93 kol energetinis u\xc5\xbetaisas veikia, vaiduokliai tampa m\xc4\x97lyni ir pradeda tolti nuo veik\xc4\x97jo. U\xc5\xbe vaiduoklio surijim\xc4\x85 skiriami ta\xc5\xa1kai.\n_START_SECTION_\nIstorija\n_START_PARAGRAPH_\nPagrindinis \xc5\xbeaidimo k\xc5\xabr\xc4\x97jas \xe2\x80\x93 Namco darbuotojas Toru Ivatani, k\xc5\xabr\xc4\x99s \xc5\xbeaidim\xc4\x85 18 m\xc4\x97nesi\xc5\xb3. 1979 metais Japonijoje i\xc5\xa1leidus \xc5\xbeaidim\xc4\x85, jis nebuvo labai populiarus, ta\xc4\x8diau 1980 metais \xc5\xbeaidim\xc4\x85 prad\xc4\x97jus pardavin\xc4\x97ti JAV, jis sulauk\xc4\x97 did\xc5\xbeiul\xc4\x97s s\xc4\x97km\xc4\x97s ir greitai tapo pasauliniu \xc5\xbeaidim\xc5\xb3 pramon\xc4\x97s fenomenu. I\xc5\xa1 viso JAV parduotas tuo metu rekordinis \xc5\xbeaidim\xc5\xb3 automat\xc5\xb3 skai\xc4\x8dius \xe2\x80\x93 350\xc2\xa0000._NEWLINE_1981 metais i\xc5\xa1leista \xc5\xbeaidimo automato versija Ms. Pac-Man, kur pagrindinis veik\xc4\x97jas \xe2\x80\x93 moteris. \xc5\xa0i versija taip pat buvo parduodama gana s\xc4\x97kmingai._NEWLINE_V\xc4\x97liau \xc5\xbeaidimas buvo i\xc5\xa1leistas daugeliui asmenini\xc5\xb3 bei \xc5\xbeaidim\xc5\xb3 kompiuteri\xc5\xb3 sistemoms, taip pat egzistuoja versijos mobiliems kompiuteriams. Pac-Man herojus vaizduotas to paties pavadinimo animaciniame seriale, taip pat j\xc4\xaf galima pamatyti \xc4\xafvairi\xc5\xb3 film\xc5\xb3, \xc5\xbeaidim\xc5\xb3 epizoduose.'